作者：仲殊
词牌/韵律：楚宫春慢

paragraphs: 轻盈绛雪。
乍团聚同心，千点珠结。
画馆绣幄低飞，融融香彻。
笑里精神放纵，断未许、年华偷歇。
信任芳春都不管，淅淅南熏，别是一家风月。
扁舟去后，回望处、娃宫凄凉凝咽。
身似断云零落，深心难说。
不与雕栏寸地，忍覰著、漂流离缺。
尽目厌厌总无语，不及高唐梦里，相逢时节。